**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ՆՈՅԵՄԲԵՐԻ 17-Ի N 164-Ա ՈՐՈՇՈՒՄԸ ՄԱՍՆԱԿԻ ԱՆՎԱՎԵՐ ՃԱՆԱՉԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է «Նորմատիվ իրավական ակտերի մասին» օրենքի 38-րդ հոդվածի պահանջներին համապատասխան։

 Աբովյան համայնքի ավագանու 2022 թվականի նոյեմբերի 17-ի N 164-Ա որոշման 20-րդ տողով նախատեսված է Աբովյան համայնքի սեփականություն հանդիսացող Աբովյան քաղաքի Օգոստոսի 23-ի փողոցի թիվ 7 հասցեում գտնվող 133.2 քառակուսի մետր մակերեսով հողամասն օտարել աճուրդային կարգով։ Սակայն այն անհնար է որպես առանձին գույքային միավոր աճուրդային կարգով օտարել, քանի որ այն սահմանակից է Աբովյան քաղաքի Օգոստոսի 23-ի փողոցի թիվ 1/13 հասցեի հողամասում գտնվող սպասարկման օբյեկտին և օտարվող հողամասի դիրքից, ռելիեֆից կամ չափերից ելնելով՝ քաղաքաշինական նորմերին համապատասխան, այն կարող է օգտագործվել բացառապես Աբովյան քաղաքի Օգոստոսի 23-ի փողոցի թիվ 1/13 հասցեում գտնվող հողամասի վրա գտնվող սպասարկման օբյեկտի վերակառուցման, ուժեղացման, վերականգնման, արդիականացման և բարեկարգման աշխատանքների իրականացման նպատակով։ Ինչպես նաև օտարվող հողամասում այլ անձի կողմից որևէ քաղաքաշինական գործունեության իրականացումը կբերի սպասարկման օբյեկտի շահագործման, անվտանգության, սեյսմակայունության կամ սպասարկման համար անհրաժեշտ Հայաստանի Հանրապետության օրենսդրությամբ սահմանված նորմերի խախտման կամ ըստ նպատակային (գործառնական) նշանակությամբ օգտագործելու հետագա անհնարինության։ ՀՀ կառավարության 2016 թվականի մայիսի 26-ի N 550-ն որոշման հիմքով սույն հողամասը չի կարող դիտվել որպես առանձին գույքային միավոր աճուրդային կարգով օտարելու համար։

 Վերը նշված հանգամանքները հաշվի առնելով առաջարկվում է Աբովյան համայնքի ավագանու 2022 թվականի նոյեմբերի 17-ի N 164-Ա որոշումը մասնակի ճանաչել անվավեր։

 «Աբովյան համայնքի ավագանու 2022 թվականի նոյեմբերի 17-ի N 164-Ա որոշումը մասնակի անվավեր ճանաչելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**